Ansøgning om etablering af dagligvarebutik - [adresse] 18-22, Høng 
Sagsfremstilling 
14.    Ansøgning om etablering af dagligvarebutik - [adresse] 18-22, Høng  
                                                                                                                        Åbent 
Sagsnr.: 326-2015-49848       J.nr.: 01.00.00            Vivian Dam.: 326-2015-355220 
  
[adresse] 
En projektudvikler ønsker at opføre en dagligvarebutik på [adresse] 18-22 i Høng se (oversigtskort, bilag 1). 
Eksisterende bebyggelse i form af erhvervs- og boligbebyggelse forudsættes nedrevet. Til ansøgningen er vedlagt 
fuldmagter fra pågældende tre ejere. 
  
Om ansøgningen 
Det Tekniske Område har modtaget en forespørgsel fra en projektudvikler, om muligheden for at etablere en ny 
dagligvarebutik på ovenstående ejendomme, beliggende overfor [adresse]. Udkast til situationsplan er vedlagt 
som bilag 2. Den sydlige del af arealet omfatter butik og lager, trukket tilbage på grunden i forhold til [adresse]. 
Den resterende del af arealet udlægges til parkeringsareal. Langs naboskel er angivet afskærmende beplantning. 
Bebyggelsen ønskes opført i overensstemmelse med den pågældende kædes butikskoncept, jf. nedenstående. 
  
Planforhold 
Området er ikke omfattet af lokalplan, men er beliggende indenfor kommuneplanens centerområde (rammeområde 
H01.C01). Om anvendelsen fremgår, at området kan anvendes til blandet bebyggelse med butikker, boliger og 
liberalt erhverv. Anvendelsen til butiksformål er således i overensstemmelse med kommuneplanen. Ifølge 
rammebestemmelsen skal der tages hensyn til den oprindelige byggestil og bymiljøet ved renovering og ydre 
bygningsfornyelser.  
  
Forhåndsdialog og vurdering 
Det Tekniske Område har bedt ansøger tilvejebringe et trafiknotat der belyser, at fremkommeligheden på 
[adresse] ikke reduceres ved etablering af en dagligvarebutik. 
  
Plan, Byg og Miljø har været i dialog med ansøger med henblik på at søge bebyggelsen tilpasset det stedlige 
bymiljø, og dermed i bedst mulig overensstemmelse med rammeområdets bestemmelser om bebyggelsesforhold. 
  
Følgende fire fokuspunkter har været drøftet: 
  
· Tagkonstruktionen, der ønskes udført som fladt tag, hvilket indgår i den pågældende butikskædes design. Derfor 
ønsker man at fastholde dette. En alternativ mulighed kunne være et teglhængt trapeztag, hvorved bygningen kunne 
blive tilpasset den oprindelige byggestil bedre.  
· Facadefarve, hvor der ønskes en mursten i grå nuance, hvilket ligeledes indgår i den pågældende butikskædes 
koncept. Derfor ønskes dette fastholdt. En alternativ teglsten kunne være en mere traditionel farve i gul eller rødlig 
nuance. 
· Bebyggelsesmønstret langs vejen. De tre grunde ønskes lagt sammen, og der vil opstå et hul i husrækken til 
dagligvarebutikkens parkeringsplads. En god rytme i gadeforløbet er væsentlig for oplevelsen af bymiljøet. Der føres 
derfor en dialog om, hvordan takten langs vejen fortsat vil kunne opleves. 
· Træer og plantninger på de ubebyggede arealer, herunder på parkeringsplads og ved afskærmning mod naboer. 
Der føres en konstruktiv dialog herom. Dog ønsker ansøger som udgangspunkt ikke at placere træer mod 
[adresse]. 
  
  
Det skal bemærkes, at der formelt set kan afviges fra kommuneplanrammen indtil der indtræder lokalplanpligt. Til 
vurdering af evt. lokalplanpligt indgår, hvor væsentlig en forandring der er tale om i det pågældende miljø. Det er 
kommunens ansvar at foretage denne skønsmæssige vurdering. 
  
Det skal tages i betragtning, at da Fakta opførte ny butik for ca. fire år siden, vest for centret, skete det på grundlag 
af lokalplanlægning.  
  
Det vurderes, at sagen kan fremmes ved én af følgende to scenarier: 
  
Scenarie 1: Projektet fastholdes som ansøgt. Det vurderes, at etablering af en ny dagligvarebutik udløser 
lokalplanpligt. En lokalplan vil tage afsæt i kommuneplanrammen og have særligt fokus på bymiljøet og at 
bebyggelsen varetager hensynet til den oprindelige byggestil i området. En lokalplan vil tillige betyde, at 
offentligheden inddrages i planlægningen. 
  
Scenarie 2: Projektets bygning fastholdes som ønsket, men parkeringspladsen og kanten mod [adresse] 
bearbejdes, så særligt parkeringspladsen ikke fremtræder som et hul i husrækken.  
Parkeringspladsen gives et grønt udseende med græsarmering og plantninger mellem parkeringsenhederne samt 
buske og spredte træplantninger langs kanten mod vejareal efter nærmere godkendelse. På denne måde kan 
bymiljøet tilgodeses. Dette vil indgå i en vurdering af lokalplanpligt som en formildende omstændighed, ligesom det 
forhold, at arealet er beliggende i en del af centerområdet, hvor bebyggelsesstrukturen i forvejen er noget amputeret. 
  
BEHANDLING 
Teknik- og Miljøudvalget. 
  
INDSTILLING 
Chefen for Plan, Byg og Miljø indstiller, at der arbejdes videre ud fra ovenstående scenarie 2. 
  
ØKONOMISKE KONSEKVENSER 
Ingen økonomiske konsekvenser. 
  
  
  
Bilag 
  
  
  
  
  
Teknik- og Miljøudvalgets møde den 2. december 2015: 
Udvalget vedtog at tiltræde indstillingen fra chefen for Plan, Byg og Miljø. 
Sofia Poulsen (A) stemte imod med den bemærkning, at Scenarie 1 ønskes. 
Bilag 1 - Oversigtskort 
326-2015-369304 
Bilag 2 - Situationsplan 
326-2015-369280 
